[{"text_idx": "#000005", "text": "Jessica o Dreorci yn cael prentisiaeth premiwm gyda\u2019r BBC yn syth ar o\u0302l cwblhau ei hastudiaethau yng Ngholeg y Cymoedd"}, {"text_idx": "#000006", "text": "Mae Jessica Pryse, dwy ar hugain oed o Dreorci, Y Rhondda, yn datgan mai Coleg y Cymoedd sydd wedi ei rhoi ar ei thaith i lwyddo yn y diwydiant theledu yng Nghymru."}, {"text_idx": "#000007", "text": "Ar o\u0302l cael ei swyno erioed gan fyd ffilm a theledu, roedd Jess eisiau cofrestru ar gwrs coleg a fyddai\u2019n sianelu ei chreadigrwydd. Ond doedd hi ddim erioed wedi meddwl y byddai hynny\u2019n arwain at yrfa ei breuddwydion ym myd y cyfryngau."}, {"text_idx": "#000008", "text": "Wedi\u2019i denu gan enw da Coleg y Cymoedd a\u2019r ystod eang o gyrsiau y maen nhw\u2019n eu cynnig, trefnodd Jess gyfarfod ar gampws Nantgarw ar o\u0302l gadael yr ysgol. Fel un sy\u2019n defnyddio cadair olwyn, roedd angen i Jess ystyried hwylustod y safle cyn cwblhau ei chais."}, {"text_idx": "#000009", "text": "Gwnaeth ymrwymiad y coleg i hyrwyddo cydraddoldeb ac amrywiaeth argraff ar Jessica ac effeithio ar ei phenderfyniad i gofrestru ar y cwrs Cyfryngau Creadigol a Chynhyrchu (Teledu a Ffilm) yn 2019, rhywbeth y mae hi bellach yn falch iddi ei wneud."}, {"text_idx": "#000010", "text": "Roedd y coleg yn caniata\u0301u i Jess fod yn hi ei hun ac yn ei hannog i ymestyn allan fwy-fwy. Gan ei bod yn unigolyn naturiol swil, canfu Jess mor hawdd oedd siarad a\u0302\u2019r staff, a\u2019r hunan-hyder y gwnaethon nhw ei feithrin ynddi wrth iddi wneud penderfyniadau creadigol."}, {"text_idx": "#000011", "text": "\u201cPo fwyaf y byddwch chi\u2019n camu ymlaen, y lleiaf brawychus ydy e. Diolch i gefnogaeth y staff galluog iawn, roeddwn i\u2019n llwyddo i gymdeithasu ar y cwrs a magu mwy o brofiad."}, {"text_idx": "#000012", "text": "\u201cRoedd fy nhiwtoriaid, mor gyfeillgar a hawdd mynd atyn nhw. Fe wnaethon nhw fy mharatoi ar gyfer pob profiad y cefais i gyfle i fod yn rhan ohono yn ystod fy nghwrs. Fe wnaethon nhw i mi ymdawelu\u2019n llwyr."}, {"text_idx": "#000014", "text": "Yn ogystal a\u0302\u2019r twf personol a brofodd Jess, roedd cynnwys y cwrs yn caniata\u0301u iddi gael mynediad i ddrysau o fewn y diwydiant."}, {"text_idx": "#000016", "text": "\u201cMae\u2019r cysylltiadau rhwng Coleg y Cymoedd a gweithwyr creadigol proffesiynol yn rhai cadarn iawn. Cawsom siaradwyr gwadd yn rheolaidd o gwmni\u0308au fel BadWolf [cwmni teledu o Gaerdydd sy\u2019n adnabyddus am ei waith ar Doctor Who a His Dark Materials]."}, {"text_idx": "#000018", "text": "Mae\u2019r cysylltiadau penigamp sydd gan Ysgol Diwydiannau Creadigol Coleg y Cymoedd gyda\u2019r diwydiant yn hysbys i lawer erbyn hyn. Yn ystod y flwyddyn ddiwethaf yn unig, gwahoddwyd yr adran Creu Gwisgoedd i arddangos eu gweithiau yn Amgueddfa Genedlaethol Cymru mewn arddangosfa arbennig ar gyfer Llysgennad Ffrainc, tra bu\u2019r ti\u0302m Creu Celfi Ategol yn cynnal wythnos \u2018Make!\u2019, sef gweithdai a dosbarthiadau meistr unigryw ar gyfer darpar weithwyr creadigol y sector sgrin oedd yn cynnwys Brian a Wendy Froud (sy\u2019n adnabyddus am eu gwaith ar Star Wars a The Muppets) yn ogystal ag arweinwyr yn y diwydiant, Central Scanning a Mark 3D."}, {"text_idx": "#000019", "text": "Wrth ymdrin ag elfennau o gynhyrchu, megis golygu ac ysgrifennu sgriptiau, ar y cwrs Cyfryngau Creadigol a Chynhyrchu, canfu Jess ei bod yn ymddiddori\u2019n bennaf yng ngwaith cyfarwyddo/cynhyrchu ar y teledu, a chanolbwyntiodd ei sylw ar wireddu ei breuddwyd i fod yn gyfarwyddwraig/cynhyrchydd."}, {"text_idx": "#000020", "text": "\u201cAr o\u0302l fy amser gyda BadWolf, fe wnes i wirfoddoli gyda \u2018It\u2019s my Shout\u2019 a gweithio gyda nhw ar eu rhaglenni dogfen 2022/2023 fel Cynorthwyydd Ymchwil a Chynhyrchu."}, {"text_idx": "#000021", "text": "\u201cI gyd-fynd a\u0302 hyn i gyd, roeddwn wedi cofrestru gyda \u2018Screen Skills HETV Trainee Finder\u2019, sy\u2019n hysbysebu swyddi gweigion i rai am ddilyn y llwybr tuag at fod yn Gynhyrchydd/Gyfarwyddwr. Trwy \u2018Screen Skills\u2019 ymrestrais hefyd ar gyfer \u2018First Break\u2019, ac rwyf newydd gymryd rhan mewn lleoliad gwaith ar gyfres newydd y BBC, \u2018Lost Boys and Fairies\u2019 fel Hyfforddai Cyfarwyddwr Cynorthwyol. Ym mis Ebrill, cefais wybod fy mod wedi sicrhau prentisiaeth gyda chynllun 19 mis y BBC ar Reoli Cynhyrchu a byddaf yn cychwyn ar hwn ym mis Medi eleni.\u201d"}, {"text_idx": "#000024", "text": "\u201cByddwn yn bendant yn argymell y cwrs hwn i unrhyw un sydd a\u0302 diddordeb mewn gwaith teledu. Neidiwch am y cyfle a chadw meddwl agored am unrhyw bosibiliadau, oherwydd dydych chi byth yn gwybod beth sydd i ddod nesaf. Mae\u2019r hyn oedd unwaith yn ddim ond syniad yn fy mhen, i mi wedi troi\u2019n rhywbeth yr hoffwn ei wneud am weddill fy oes.\u201d"}]